สงกรานต์โค้งเจ้าพระยา
กทม.ร่วม ก.วัฒนธรรม, ททท., ไทยเบฟฯ-7 พื้นที่หลัก 13 ถึง 15 เม.ย.,รายงานข่าวจากกรุงเทพมหานคร แจ้งว่า กรุงเทพมหานคร ร่วมกับกระทรวงวัฒนธรรม การท่องเที่ยวแห่งประเทศไทย และภาคเอกชน กำหนดจัดงาน Water Festival 2015 วิถีน้ำ วิถีไทย ในช่วงเทศกาลสงกรานต์ หรือวันปีใหม่ไทย ระหว่างวันที่ 13-15 เม.ย.58 ตั้งแต่เวลา 09.00-24.00 น. โดยกิจกรรมดังกล่าวจะจัดขึ้นบนโค้งน้ำเจ้าพระยาใน 7 พื้นที่หลัก ได้แก่ วัดพระเชตุพนวิมลมังคลาราม วัดอรุณราชวราราม วัดประยุรวงศาวาสวรวิหาร วัดกัลยาณมิตรวรมหาวิหาร ท่ามหาราช ยอดพิมาน ริเวอร์วอล์ก และเอเชียทีค เดอะรีเวอร์ฟรอนท์,สำหรับกิจกรรมภายในงานประกอบด้วย 1.การลงเรือล่องแม่น้ำเจ้าพระยาไหว้พระ 4 วัด รับ 9 สิริมงคล ในวัดสำคัญที่เคียงคู่ คนไทย ได้แก่ วัดพระเชตุพนวิมลมังคลาราม วัดอรุณราชวราราม วัดประยุรวงศาวาสวรวิหาร และวัดกัลยาณมิตรวรมหาวิหาร 2. ท่ามหาราช สัมผัสกับกลิ่นอายของวิถีชุมชน ที่โอบล้อมไปด้วย วัฒนธรรม ร้านอาหารอร่อยที่มีประวัติอันยาวนาน และแหล่งรวมวัตถุบูชาที่ใหญ่และเก่าแก่ของเมืองไทย 3.ยอดพิมาน ริเวอร์วอล์ก พบกับกิจกรรมวิถีไทยบนคอมมูนิตี้มอลล์ที่มีระเบียงริมน้ำที่ยาวที่สุดบนเกาะรัตนโกสินทร์ 4.เอเชียทีค เดอะริเวอร์ฟรอนท์ พบบรร– ยากาศย้อนกลับไปสู่ยุค 70 s Color & Disco แบ่งออกเป็นโซนต่างๆ ประกอบด้วย โซนเปิ๊ดสะก๊าด โซนโบราณงานช่าง โซนช็อปชุมชน โซนริมน้ำ วิถีไทย โซนโก๋โชว์เก่า โดยมีเรือด่วนเจ้าพระยารับส่งฟรีทุกวัน ติดตามความเคลื่อนไหวที่ ,www.waterfestivalthailand.com, 
รายงานข่าวจากกรุงเทพมหานคร แจ้งว่า กรุงเทพมหานคร ร่วมกับกระทรวงวัฒนธรรม การท่องเที่ยวแห่งประเทศไทย และภาคเอกชน กำหนดจัดงาน Water Festival 2015 วิถีน้ำ วิถีไทย 
สงกรานต์,Water Festival 2015 วิถีน้ำ วิถีไทย,เจ้าพระยา,โค้งเจ้าพระยา,การท่องเที่ยวแห่งประเทศไทย,วัดพระเชตุพนวิมลมังคลาราม,ไทยรัฐฉบับพิมพ์